Guanosina

Guanosina (simbol G atau Guo) ialah suatu nukleosida purina yang terdiri daripada guanina yang berhubung dengan ribosa (ribofuranosa) melalui ikatan β-N9-glikosidik. Guanosina boleh mengalami pemfosforilan untuk menjadi guanosina monofosfat (GMP), guanosina monofosfat siklik (cGMP), guanosina difosfat (GDP) dan guanosina trifosfat (GTP). Bentuk-bentuk ini memainkan peranan penting dalam pelbagai proses biokimia seperti penghasilan asid nukleik dan protein, fotosintesis, pengecutan otot dan transduksi isyarat dalam sel. Apabila guanina disambung dengan gelung deoksiribosa, ia dikenali sebagai deoksiguanosina.

Sifat
Guanosina ialah suatu serbuk putih berhablur tanpa bau dan berasa sedikit masin.
Ia amat larut dalam asid asetik, sedikit larut dalam air, dan tidak larut dalam etanol, dietil eter, benzena dan kloroform.

Fungsi
Guanosina diperlukan dalam tindak balas pemotongan RNA dalam mRNA, ketika intron "potong sendiri" membuang dirinya daripada mRNA melalui pemotongan di kedua-dua hujung, menyambung semula, dan meninggalkan ekson sahaja di mana-mana belah sebelum ditranslasi menjadi protein.Splicing (JPG) 

Kegunaan
Ubat antivirus asiklovir yan biasanya digunakan dalam rawatan herpes, dan ubat anti-HIV abakavir, adalah serupa bentuknya dengan molekul guanosina.Product Information: ZIAGEN(R) oral tablets, oral solution, abacavir sulfate oral tablets, oral solution. ViiV Healthcare (per Manufacturer), Research Triangle Park, NC, 2015. Guanosina juga digunakan untuk menghasilkan regadenoson.

Sumber
Guanosina boleh ditemui di pankreas, klover, tumbuhan kopi dan debunga pokok pain.

Rujukan

Kategori:Nukleosida
Category:Purina
Category:Sebatian hidroksimetil